### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 28. august 2024 har vedtaget Magistratens foranstående indstilling af 20. august 2024.

###

Endelig vedtagelse af forslag til kommuneplantillæg nr. 161, Udpegning af enkeltbygningers bevaringsværdi (1-4).

### Resume

Det er afsat midler ved budgetforlig 2022 til en vurdering af bevaringsværdier for alle ejendomme opført til og med 1969. Projektet skal realiseres over en periode på tre år (fra 2022 – 2025). Herefter skal ske en vurdering hvert 5. år af bygninger, der er opført fra og med 1970.

Kommuneplantillæg nr. 161 gælder en udpegning af bevaringsværdige ejendomme indenfor områderne: Klara Thorsen, [adresse] og [adresse].

Der indstilles med dette tillæg at 1.105 bygninger udpeges som bevaringsværdige indenfor de tre delområder:

- Klara Thorsen: 429 bygninger opført før 1970 udpeges

- Fredensvang 438 bygninger opført før 1970 udpeges

- [adresse]: 238 bygninger opført før 1970 udpeges

For at en bygning kan opnå myndighedsstatus som bevaringsværdig, skal den optages i kommuneplan via tillæg. Det kommuneplantillæg der følger denne indstilling, er det første i rækken af flere, der tilsammen skal dække hele [adresse].

Der er i høringsperioden kommet 17 høringssvar, der primært omhandler, at ejer ikke ønsker sin ejendom udpeget bevaringsværdig. Høringssvar er besvaret enkeltvis.

### Beslutningspunkter

Det indstilles, at

1) Forslag til Tillæg nr. 161 til kommuneplan 2017 vedtages endeligt med de ændringer, der fremgår af indstillingens afsnit 5.1

2) Indsigelser besvares, som det fremgår af indstillingens afsnit 5.2.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 20-08-2024

Hjalte Holst: 7

Fremsendes til [adresse] med bemærkning, at Magistraten i mødet den 20. august 2024 anbefaler, at byrådet tiltræder Magistratsafdelingen for Teknik og Miljøs indstilling af 8. juli 2024.